Diari Oficial de la Generalitat Valenciana


Sumari del DOGV 4686, del 06-02-2004 (2004/863)

Informació pública del projecte de reparcel·lació forçosa de la unitat d'actuació SUNP-VI est. Expedient 25/2000.
-----------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/863


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació forçosa de la unitat d'actuació SUNP-VI est. Expedient 25/2000. [2004/M863]
  
Mitjançant el present edicte faig saber que el regidor delegat d'Urbanisme, en ús de les atribucions atorgades per Resolució d'Alcaldia número 3.779, de data 3 de novembre de 2003, ha dictat amb data 30 de desembre de 2003, la següent:
  
Resolució del regidor delegat d'Urbanisme número 74.
  
Sagunt, 30 de desembre de 2003.
  
Informació pública del projecte de reparcel·lació forçosa de la unitat d'actuació SUNP-VI est. Expedient 25/2000.
  
«Vist que mitjançant Acord plenari, de data 26 de juliol de 2001, es va procedir a l'aprovació i adjudicació del programa d'actuació integrada de la unitat d'actuació SUNP-VI.
  
Vist que seguint els tràmits de l'expedient, l'agent urbanitzador, amb data 11 d'agost de 2003, número 12.761, presenta projecte de reparcel·lació forçosa de la citada unitat.
  
Vist que amb data 13 d'octubre de 2003, l'Oficina Tècnica de Planejament informa:
  
Revisada la documentació que compon el projecte presentat amb data 11 d'agost de 2003 s'informa:
  
1) La unitat reparcel·lable és discontínua ja que té adscrits terrenys inclosos en el M.S.VII, estant el sector principal ajustat a la delimitació establida en l'alternativa tècnica de programa a la qual desenvolupa, i no queden, per tant, zones d'encavalcament entre unitats.
  
2) Les superfícies obtingudes per un recent mesurament procedent d'alçament topogràfic, són de 100.810 metres quadrats, on es correspon amb les 20 aportacions amb drets, en sector continu, a més d'uns altres 1.185,07 metres quadrats sense drets, la qual cosa suposa una superfície total del sector continu de 101.995,52 metres quadrats.
  
A més s'inclouen 4 parcel·les del MSVII amb una superfície total de 20.399,10 metres quadrats, per tant seran 121.209,55 metres quadrats amb drets i el total del PDAI de 122.394,52 metres quadrats.
  
3) El projecte conté relació de propietaris i interessats amb expressió de la naturalesa i quantia del seu dret, segons la situació documental de propietats, acreditades mitjançant escriptura pública i anotació registral, i a reserva d'altres drets que pogueren acreditar-se posteriorment i que estiguen degudament justificats.
  
4) Conté proposta d'adjudicació de les finques resultants amb expressió del dret urbanístic, taxació dels drets, edificacions i construccions que hagen d'extingir-se, valor del bé i compte de liquidació provisional.
  
5) La descripció de solars adjudicats (finques resultants) conté les dades suficients per a la seua inscripció registral.
  
6) La documentació gràfica o plans (1-8) que componen el projecte complixen amb les exigències legals.
  
Conclusió: la documentació a què es fa referència és conforme i es considera suficient per a la seua informació pública quant a la normativa del PGOU.
  
En qualsevol cas la determinació i replantejament de les parcel·les adjudicades es durà a terme per l'urbanitzador.
  
Quan este replantejament estiga finalitzat, s'aportarà suport informàtic als servicis tècnics municipals, que ratificaran el concernent a les alineacions a espais públics, que obligatòriament prevaldran sobre els continguts del projecte.
  
Vist que amb data 26 de novembre de 2003, número de registre 18.305, l'agent urbanitzador presenta projecte de reparcel·lació forçosa modificat del SUNP-VI est, a l'efecte d'esmenar una sèrie de punts indicats pels servicis municipals.
  
Vist que l'arquitecte municipal, amb data 26 de desembre de 2003, informa del projecte de reparcel·lació forçosa modificat, favorablement.
  
Atés que el percentatge d'aprofitament de titularitat municipal cedit gratuïtament a este Ajuntament es troba vinculat a la construcció d'habitatges de protecció. Això determina que tant l'adjudicació neta de l'Ajuntament com els terrenys on es materialitza la seua retribució en espècie, en total el 10% de l'aprofitament, han de quedar vinculats a la construcció d'habitatges de protecció.
  
D'altra banda, este Ajuntament manifesta la seua preferència, dins del 10%, per la parcel·la número R. 7, materialitzant-se la seua retribució en la número 8, a favor de l'agent urbanitzador, punts que s'hauran de concretar en la documentació definitiva.
  
Atés que figura en l'expedient informe favorable de l'interventor respecte de les obligacions econòmiques municipals.
  
Atés que el projecte de reparcel·lació haurà d'ajustar-se a les actuacions prèvies a l'aprovació, seguint les pautes de l'article 69 de la Llei Reguladora de l'Activitat Urbanística de la Generalitat Valenciana.
  
Atés que el projecte de reparcel·lació s'ajusta als criteris establits en l'article 70 de la Llei Reguladora de l'Activitat Urbanística.
  
Atés que l'alcaldessa presidenta tinga, entre altres, les atribucions per al tràmit dels instruments de gestió, d'acord amb les disposicions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
Atés que mitjançant Resolució de l'Alcaldia de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.
  
A la vista de l'anterior resolc:
  
Primer
  
Sotmetre al tràmit d'informació pública el projecte de reparcel·lació forçosa modificat de data d'entrada en este Ajuntament el 26 de novembre de 2003, número de registre 18.305, del SUNP-VI est, del vigent Pla General d'Ordenació, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i us participe la possibilitat de formular al·legacions durant el termini de 20 dies comptats des de la publicació de l'edicte en el Diari Oficial de la Generalitat Valenciana.
  
Segon
  
Remetre avís amb el seu contingut als titulars registrals i cadastrals afectats per l'actuació.»